《题恭亲王歌唐集句图和原韵》
清代·孙诒经

漫将得失论鸡虫，心醉三唐妙咏中。百衲琴弦清韵古，七襄云咏巧机同。

雄才直欲兼群美，奇句谁携问太空。我亦梁园旧宾客，披图仿佛坐春风。

作者简介：（1826—1890）浙江钱塘人，字子授。咸丰十年进士。光绪间官至户部左侍郎。曾疏请广开言路及罢圆明园工程，对设银行、造铁路，则认为将导致利益外溢，坚拒之。卒谥文悫。